
Oklingva medicina vortaro de Jozo Marevic aperis 
Novaj ejoj por esperantistoj en Bjelovar kaj Zagrebo 
Slovakio en la fokuso en la jaro 2016 



Karaj legantoj 


Ministerio pri kulturo aprobis la 
monon por unu numero de Tempo 
en 2016. Do, jen ĝi! Ankaŭ Unuiĝo 
de nevidantaj esperantistoj ricevis 
rimedojn por la sona numero de Tempo. 
Renkontiĝo de verkistoj ĉi-jare ricevis 
50% malpli da mono ol kutime, sed ĝi 
tamen povos okazi en septembro de 
la 16a ĝis 18a de septembro, kun la 
ĉefa gasto Paul Gubbins el Britio. La 
sama Ministerio aprobis ankoraŭ unu 
literaturan programon por Universala 
Kongreso de Esperanto en Slovakio: 
prelegon pri renkontiĝo de la kroata kaj 
slovaka ampoezio, portanta la titolon laŭ 
la poemo de la slovaka poeto Lubomir 
Feldek Karesado antaŭ dormo. 

Ministerio pri kulturo ne plu regule 
finance kontribuas al agado de Kroata 
Esperanto-Ligo. Laŭ la iniciato de la 
prezidanto Anto Mlinar, pluraj membroj 
decidis finance regule helpi por provi 
efektivigi memfinancadon. 

Kio okazis en la kroata Esperantujo 
ekde la lasta Tempo en oktobro 2015? 

En novembro 2015 mortis nia 
meritplena membro Lucija Borĉiĉ al kiu 
ni ŝuldas tiom da tradukoj el la kroata 
literaturo kaj du Grandajn Esperantajn 
Vortarojn. Ci-numere ni kun danko adiaŭ- 
as de ŝi kaj memore publikigas ŝian foton 
sur la titolpaĝo (fotis Ivan Spoljarec). 

En decembro ni okazigis, konforme 
al la nova Leĝo pri asocioj en Kroatio, la 
duan jarkunvenon en 2015. Gi okazis en 
la ejoj de Kroata Esperanto-Ligo en Knez 
Mislav la 14an de decembro 2015 kaj ĝin 
sekvis Zamenhof-festo dediĉita al Vasilij 
Eroŝenko en Biblioteko de blinduloj kaj 
malbonvidantoj en la strato Ŝenoina 34. 

En Kroata Fervojista Esperanto- 
Asocio Roza Brletiĉ-Viŝnjiĉ komencis 
gvidi Esperanto-Kurson la 9an de 
februaro 2016. Tihana Mikŝa sabate 
inter januaro kaj aprilo gvidis kurson 
por du membroj en Centro por blinduloj 
Vinko Bek Zagreb. 

Unuiĝo de zagrebaj esperantistoj 
ricevis la rajton uzi ejon en Radniĉki 
dol 1 kaj tie startis serion da sabataj 
renkontiĝoj de esperantistoj. Kadre de 
la laboro de la societo aparte elstaris 
eldono de du kajeroj: la kroatligva Tomo 
Maretiĉ en interkruciĝo de filologio kaj 
lingva politiko , verkita de D-ro Velimir 
Piŝkorec kaj ĝia esperanta traduko fare de 


Josip Pleadin. Kunlaboranto por la verko 
estis Sanja Jankoviĉ. La kroatlingva 
eldonaĵo havis sian prezenton ankaŭ en 
Zagreba Lingvistika Rondo la 15an de 
marto 2016. 

Bjelovara Esperanto-Societo en 

aprilo 2016 ricevis ejon en la centro de 
Bjelovar, en la strato de Ivan Vitez 
Trnski 12. La posedanto de la ejo estas la 
urbo Bjelovar. Ni dankas al la urbo pro 
tiu nobla gesto. La unua internacia aranĝo 
organizata el la nova ejo estas la oktobra 
programo Bjelovaraj esperantistoj al sia 
urbo la 17an de oktobro 2016. En fokuso 
estos Tibor Sekelj pri kiu Urba muzeo 
de Bjelovar planas realigi gastadon de 
artefaktoj el la heredaĵo de Tibor Sekelj 
el la Muzeo de Senta en Serbio. Planata 
estas ankaŭ la Ronda Tablo pri Tibor 
Sekelj, samkiel la Deklamkonkurso. 

Tre granda evento venas el Velika 
Gorica: D-ro Jozo Mareviĉ sukcesis 
finpretigi kaj eldoni imponan Oklingvan 
medicinan enciklopedian vortaron kun 
Esperanto kiel unu el la ok lingvoj. La 
verkon sur 3184 paĝoj eldonis Marka. La 
prezo de la vortaro estas 1400 kn. Davor 
Klobuĉar intervjuis la aŭtoron Jozo 
Mareviĉ fine de tiu grandega laboro. 

Esperanto Societo Rijeka havis sian 
jarkunvenon dum kiu estis elektita nova 
estraro. La prezidantino estas Nataŝa 
Batistiĉ. 

En Osijek okazas preparoj por 
Internacia Esperanto-Konferenco, oka- 
zonta en tiu urbo de la 16a ĝis la 22a de 
julio 2016. La ĉeforganizanto surloke 
estas Viŝnja Brankoviĉ. La konferencon 
organizas Organiza Societo por 
Internaciaj Esperanto-Konferencoj- 
OSIEK. La ĉi-jara temo de la konferenco 
estas Landoj ĉe vojkruciĝo 

La 23an de aprilo Estraro de Kroata 
Esperanto-Ligo kunsidis kaj traktis 
interalie okazigon de la jarkunveno en 
siaj ejoj en Knez Mislav 11. Car ni daŭre 
havas luanto(j)n en la ejoj de Vodnikova 
9, la estraro decidis ankoraŭ ne translokiĝi 
al Vodnikova. La jarkunveno de Kroata 
Esperanto-Ligo okazis la 4an de junio 
2016. 

Vanja Radovanoviĉ gastis en 
Esperanto-Societo Tibor Sekelj la 13an 
de aprilo per prelego pri Renkontiĝoj 
de esperantlingvaj familioj kaj anoncis 
ke REF en 2016 okazos en Fuzine. 


Krom li, en la unuaj monatoj de la jaro 
2016 prelegis Mea Bombardelli pri 
Speleologio kaj Neven Kovaĉiĉ pri 
Ekzota Karibio. Esperanto-Societo Tibor 
Sekelj jarkunvenis la 4an de majo 2016. 
La sezono en la societo finiĝis per la 
prelego de Zlatko Tiŝljar. 

IGoata komisiono pri UNESCO 
aganta kadre de Ministerio pri kulturo 
aprobis sian aŭspicion por nia agado 
en 2017 lige al omaĝo al la 100-jara 
jubileo de la morto de Lazaro Ludoviko 
Zamenhof. La aŭspicio permesas al ni uzi 
dum la aranĝoj la simbolon de UNESCO. 
La komisiono bedaŭrinde ne disponigas 
monon por tiaj aranĝoj kiuj efektivigas la 
ideojn de UNESCO. 

Ni plu kontribuas al traduko de 
originala Esperanto-literaturo al aliaj 
lingvoj: Spomenka Ŝtimec susbkribis 
kontrakton pri angligo de ŝia verko 
Kroata Milita Noktlibro. Eldonisto estas 
Phoneme Media de David Shook el Los- 
Anĝeleso. La verkon tradukas Sebastian 
Schulman. 

Zlatko Tiŝljar atingis belan sukceson 
pri instruado de Esperanto per Zagreba 
metodo. Gi nun estas enretigita kaj je la 
dispono de lememuloj en dek lingvoj. 
http://eo.lernu.net/komunikado/ 
forumo/temo.php?t=19472 
Atentigo pri nova kurso legeblas kiel: 
u Lem Esperanto in 12 Tagen”: 
http ://learn. esperanto. com/de/ 

Aktuale la instmlingvoj estas la 
angla, ĉina, franca, germana, hispana, 
irana, ukrajna, indonezia, portugala kaj 
malaja, pluaj naŭ estas preparataj. 

Bjelovar preparas interesajn progra- 
mojn por sia urbo en oktobro, pri kio 
raportas Grozdana Grubiŝiĉ-Popoviĉ. 

En la vespero de la makedona poeto 
Jovica Ivanovski, okazigita en hotelo 
Aristos en Zagrebo la 6an de majo 2016, 
Divo Pulitika kaj Damir Mikuliĉiĉ legis 
liajn versojn esperantigitajn de Judita 
Rey Hudeĉek, Mihaela Cik kaj Bozidar 
Brezinŝĉak Bagola. 

Esperanto-Societo Trixini en 
Hraŝĉina okazigis la 28an de majo 2016 
la dudekan Meteoritan Feston kun gastoj: 
profesoro d-ro Dragan Damjanoviĉ 
de la Filozofia fakultato en Zagreb, 
aktorino Tajna Perŝiĉ kaj operkantisto 
Ivica Kontent. La aranĝon financis la 
Departamento Krapinsko-zagorska. 

Nia membro Tea Kuĉinac malkovris 
en la arkivoj en Vieno belan kolekton 
de bildkartoj pri Zagrebo kiuj portas 
esperantlingvajn klarigojn. 

Ni perdis en la jaro 2016 du tre 
valorajn membrojn: Stanislav Rukelj 
el Majerje (forpasis la 25an de januaro 
2016) kaj Dinko Matkoviĉ el Vrboska 
sur la insulo Hvar (forpasis la 24an de 
februaro 2016). Per kio ni anstataŭigos 
ilian kontribuon al Esperanto? 

Esperanto-Societo Trixini el 
Hraŝĉina havis sian jarkunvenon la 18an 
de junio. Ĝi ricevis de la Departemento 
Krapinsko-zagorska 2.000 kn por la 
aŭtuna numero de Tempo. La societo 
preparas kunlabore kun Asocio de 
verkistoj de la Departamento Krapinsko- 
-zagorska, kies sidejo estas en la urbo 
Klanjec, elekton el la esperantlingvaj 
verkoj de Spomenka Ŝtimec en amplekso 
de 230 paĝoj. La libro eniris programon 
de la tutkroata aranĝo Monato de la libro 
enZagorje. 

Nia membro Olga Ŝtajdohar- 
Paden publikigis interesan libron al kiu 
kontribuis nur virinoj, rakontantaj pri io 
pri kio ili fieras. Pluraj esperantistinoj 
estas inter la aŭtorinoj. 

Ni prezentas al vi imponan liston de 
kontribuantoj de la helpo por Vodnikova 
9 pagintaj dum la lastaj monatoj. La ŝuldo 
por la lasta kredito restas en junio 2016 
entute 11.663,31 eŭroj. 

Davor Grgat lanĉis en aprilo en Split, 
Sinj kaj Omiŝ - kolekton de artikoloj 
pri alkoholismo. Esperanto estas en ĝi 
plurfoje menciita. La artikoloj estis antaŭe 
publikigitaj en Alkohologia Heroldo/ 
Alkoholoski glasnik. La eldonisto estas 
Kroata ligo de kuracitaj alkoholuloj kaj 
Ligo de kluboj de kuracitaj alkoholuloj en 
Zagrebo. 

Multaj niaj petoj al diversaj instancoj 
estis bedŭrinde rifuzitaj. Ni ankoraŭ vidos 
ĉu ni sukcesos per du niaj projektoj ĉe 
Europa Komisiono. 

Intertempe, niaj membroj preparas 
sin por la julia partopreno en Universala 
Kongreso de Esperanto en Nitro, kaj por 
la samlokaj Konferenco de medicinistoj- 
esperantistoj, Intemacia Kongreso de 
Nevidantaj Esperantistoj kaj Intemacia 
Infana Kongreseto. Andrea Horvat 
veturos septembre al Rio de Janeiro, kiel 
helpanto en Paraolimpikaj ludoj. 

Ni prezentas al vi belan akiraĵon por 
nia arkivo el la jaro 1914 - la afiŝon de 
(la neokazinta) Universala Kongreso de 
Esperanto el 1914, ricevitan de Milkica 
Lukiĉ el Hrvatska Kostajnica. 

Bonvenon la 17an de septembro al 
Hraŝĉina, al Renkontiĝo de verkistoj 
por renkonti inter aliaj gastoj la verkiston 
Paul Gubbins el Britio. 

Bonan legadon! 


S. Stimec 


Zagreba Metodo en la reto en 10 lingvoj 


. _ 

Kiam Intemacia Kultura Servo en Zagrebo 
en 1979 laŭ la iniciato de Zlatko Tiŝljar lanĉis 
stencilitajn materialojn por siaj lernantoj, bazitaj 
je 500 radikoj de la parola Esperanto, oni apenaŭ 
pensis ke tiuj materialoj akiros 9 eldonojn en la 
kroata lingvo kaj tridekon da paperaj eldonoj tra 
la mondo, famiĝinte kiel la Zagreba metodo de la 
Esperanto-instmado. 

Jen preskaŭ 40 jarojn post tiu evento, nova 
kunlaboranto, la germana programisto Georg 
Jahnig el Berlino kolektis sian internacian 
teamon kaj kreis la programon kiu faciligis al 
liaj kunlaborantoj tradukadi la kurson. Jam la «a 
kurso estas tradukita al dek lingvoj kaj daŭre estas tradukata al pliaj. Nun 
la lecionoj el la zagreba lemilo estas alireblaj en la lingvoj germana, angla, 
franca, hispana, ĉina, irana, ukrajna, indonezia, portugala kaj malaja. 

Ĉe la unopaj lecionoj la lemantoj povas vidi kaj aŭskulti en bona 
prononco la tekston, povas trovi ankaŭ la novajn vortojn, klarigojn pri 
la rilata gramatiko kaj solvi kelkajn interagajn ekzercojn. A1 la lecionoj 
aldoniĝas ankoraŭ kelkaj resummaterialoj ekz. la korelativa tabelo, listo 
de propozicioj, afiksoj kaj kelkaj laŭtemaj vortlistoj. En la vortostoko de la 
materialo eblas serĉi laŭ la dek lingvoj. La programo estas libere uzebla kaj 
komputile kaj en saĝtelefonoj. 

Vidu ĝin ĉe http://learn.esperanto.com/de 

Kroata Esperanto-Ligo dankas al Georg Jahnig kaj liaj kunlaborantoj 
pro tiu nova impulso por la Zagreba Metodo. 

Krome alia esperantisto el Usono, Enrique Elemberg kreis jam antaŭ 
jaroj paĝaron en kiu troviĝas ĉiuj materialoj de la Zagreba Metodo por la 
lingvoj angla kaj hispana, http://esperantofre.com/zagreb/zmkanto.htm 
kaj ĉiuj aldonaĵoj (kantoj, La sentimulo , Esperanto ne estas nur lingvo , la 
bildstrio ktp). Tiuj du retejoj kompletigas sin reciproke kaj do enrete nun 
eblas lemi laŭ la Zagreba Metodo per ĉiuj de ni en Zagrebo kreitaj materialoj 
kun ekzercoj interaktive uzataj. 

Bonvolu vidi kaj rekomendi al aliaj homoj ankaŭ la paĝon de KEL 
http://www.esperanto.hr/zagreba.htm kun ĉio pri la Zagreba Metodo, 
inkluzive ankaŭ la unuajn 8 lecionojn, kiujn jam en 2002 enkomputiligis 
(kaj iom pliriĉigis) Davor Klobuĉar. 

Katalin Kovats / Zlatko Tiŝljar 



Aŭtoroj de la Zagreba Metodo en la reto 




La aŭtoroj de la Zagreba metodo estas: 

Zlatko Tiŝljar 
Spomenka Stimec 
Ivan Ŝpoljarec 
Roger Imbert 

La retejon programis: Georg Jahnig 

La ciferecigon faris laŭlingve: 

Germana: Sebastian Hartwig, Georg Jahnig 
Angla: Georg Jahnig, Spencer van der Meulen, 

Baptista Sivanzire 

Franca: Axel Rousseau, Emmanuelle Richard 
Hispana: Enric Baltasar, Alejandro Escobedo 
Malaja: Onklo ENG 
Ĉina: Onklo ENG, Wen-ch’i Chao 
Taja: Warut Bunprasert 
Turka: Vasil Kadifeli, Fatih Emre 
Kroata: Zlatko Tiŝljar 
Portugala: Emilio Cid, Tŭlio Flores, Jairo Augusto Dos Santos, 

Paulo Amariz, Matheus Arantes Pacheco, Cicero Soares, 
Frederico Jose Andries Lopes, Fabricio Valle 
Sono: Emilio Cid 

OKLINGVA MEDICINA ENCIKLOPEDIA VORTARO 

de Jozo Mareviĉ 


Habent sua fata libelli 

(knjige imaju svoj usud / libroj havas sian propran sorton) 

En aprilo 2016 aperis 
Oklingva medicina enciklopedia 
vortaro (Osmojeziĉni medicinski 
enciklopedijski rjeĉnik) de la 
aŭtoro Jozo Mareviĉ el Velika 
Gorica. La eldonisto estas Marka 
el Velika Gorica, kaj sur 3.200 
paĝoj (21x30 cm) prezentitaj 
estas 50.000 vortoj, esprimoj 
kaj mallongigoj. La menciitaj 
ok lingvoj estas: la latina, 
kroata, angla, germana, franca, 
itala, hispana kaj Esperanto. 

Intervjuon kun nia samideano Mareviĉ por KEL faris Davor 
Klobuĉar. 

D.K.: S-ro Mareviĉ, la libro aperis en aprilo 2016, sed 
oficiale ĝi portas la eldonjaron 2015. Kiel tio? 

J.M.: Tre bone vi tion rimarkis. Laborante pri ĉi materialo 
dum jaroj, mi antaŭvidis kaj firme decidis fini la laboron en 
2015. Sed ĝis tiam ni ne trovis la necesan monon. Tamen, 
intence mi lasis la jaron 2015. 

D.K.: Medicino ne estas via fako. Kial do vi decidis 
vortarumi ĝuste pri medicino? 

J.M.: Mia fako estas la lingvoj germana kaj latina. 
Medicinon mi elektis ĉar laŭ mia opinio ĝi estas la plej 
humana el ĉiuj sciencoj. Kaj ĝi daŭre evoluos - dum 
ekzistas homoj, medicino ĉiam alfrontos novajn defiojn; 
ĉiam denove aperados iaj novaj virusoj, bakterioj kaj sekve 
ankaŭ novaj malsanoj kiuj en komenco ŝajnos nekuraceblaj. 

D.K.: Diru al ni, mi petas, iom pri via vivo kaj kariero. 

J.M.: Mi naskiĝis en 1940 apud Metkoviĉ (suda Kroatio). 
Post baza lemejo en Opuzen kaj klasika gimnazio en 
Dubrovnik, mi diplomiĝis pri la germana lingvo kaj 
literaturo kaj pri la latina lingvo kaj literaturo en Filozofia 
Fakultato en Zadar. Mi laboris en lemejoj, kaj poste en 
la granda eldonista firmao Ŝkolska knjiga, kie mi longan 
tempon gvidis la socian-humanistikan sekcion. Mi estas 
membro de multaj asocioj, preleginto en multaj seminarioj 
kaj konferencoj, kaj aŭtoro de multaj fakaj libroj, artikoloj 
kaj sciencaj verkoj el pedagogio, historio kaj precipe 
klasika filologio. Ekz. mi organizis tri intemaciajn sciencajn 
simpoziojn pri Bleiburg kaj la kroata „kruca vojo“ el 
1945. Mi membras en Kroata-germana asocio en Zagreb 
kaj Germana-kroata asocio en Hamburg. E1 miaj sciencaj 
verkoj mi menciu Sankta Paŭlo sur la insulo Mljet , post 
kiam mi tradukis grandegan traktaton de Ignjat Djurdjeviĉ 
el la lingvoj latina, greka kaj itala sub la sama titolo (pri 
historia ŝippereo de sankta Paŭlo apud la kroata insulo, 
teksto en Hrvatsko neretvanski zbornik, 2009), kaj el miaj 
libroj mi nepre menciu Kroatan-latinan enciklopedian 
vortaron el 1977 ( Hrvatsko-latinski enciklopedijski 

rjeĉnik ) kaj Latinan-kroatan enciklopedian vortaron el 
2000 ( Latinsko-hrvatski enciklopedijski rjeĉnik ), pro kiuj 
mi ricevis premiojn. 

D.K.: Kia estas la stmkturo de ĉi vortaro kaj kiel oni uzos ĝin? 

J.M.: La ĉefan parton konsistigas la tuto el 50.000 leksikaj 
unuoj en la latina lingvo, en alfabeta ordo, kaj apud ĉiu 
unuo (vorto, sintagmo, mallongigo) troviĝas tradukoj al 
aliaj sep lingvoj, kun mallongaj klarigoj de signifoj, kie tio 
estis utila. Kiu konas la latinan, aŭ almenaŭ supozas kiel 
iu termino devus aspekti latine, tiu povas rekte traduki la 
deziritan terminon al aliaj 7 lingvoj. Kiu ne konas la latinan 
sufiĉe, tiu povas uzi la indeksojn en la lingvoj kroata, 
germana kaj angla, kiuj ankaŭ troviĝas en la sama libro. 
Tiel li/ŝi venos al la latina termino, kaj pere de ĝi al la aliaj 
lingvoj. 


SSffiK 


D.K.: Do, iun esperantan medicinan vorton ni ne povas 
traduki ekzemple al la germana lingvo ĉar ne ekzistas 
aparta esperanta indekso/suplemento? 

J.M.: Se intereso aperos, oni povas iam el la uzitaj 
esperantaj terminoj krei esperanto-latinan suplementon. 
Ĝi estus aparta libro kiu akompanos ĉi tiun oklingvan 
vortaron, kaj trans la latina lingvo oni venus al tradukoj en 
aliaj 6 lingvoj. Same kiel pri Esperanto, ni povus diri ankaŭ 
pri la franca, itala kaj hispana lingvoj. Mi kredas, ke en ĉi 
momento la kroata, angla kaj germana indeksoj pli-malpli 
sufiĉas por ĉiuj praktikaj bezonoj. 

D.K.: En la mondo estas granda nombro da plurlingvaj 
vortaroj, ankaŭ el la medicina fako, kion mi konstatis en 
interreto. Kaj mi aŭdis pri la angla-esperanta vortaro en 
2001, kies aŭtoro estas la japano Saburo Yamazoe. 

J.M.: Jes, estas konate, ke ekzistas plurlingvaj medicinaj 
vortaroj (ekz. ĉina-angla-franca-esperanta), sed kun tre 
limigita nombro da terminoj. Kaj la prilaboritaj terminoj 
estas ĉefe nur tiuj bazaj. Estas ankaŭ la seplingva vortaro 
de Kostiĉ kun ĉ. 11 000 terminoj, kun tradukoj al la serba 
lingvo, sed sen iaj aldonaj klarigoj. 

D.K.: Kiuj estas avantaĝoj de via vortaro, krom tio ke 
ĝi enhavas eĉ 8 lingvojn, inter kiuj estas - por ni karaj - 
lingvoj kroata kaj Esperanto? 

J.M.: La vortaro havas 50.000 medicinajn kaj 
paramedicinajn unuojn, oni citas laŭbezone la grekan 
originalon, klarigoj estas donitaj kroatlingve. Laŭ ĉio tio, 
kaj laŭ ĝia amplekso oni vere povas diri, ke tio estas unika 
kaj la unua tiaspeca medicina vortaro en la mondo. 

D.K.: Mi verkis iom da negrandaj libroj kaj tamen estis 
ege malfacile solvi ilian financadon, eldonadon kaj vendon. 
Kaj via libro havas 3.200 paĝojn, kostas 1.400 kunaojn 
(preskaŭ 200 eŭrojn) kaj estas destinita al nur unu fako. 
Laŭ mia supozo, ĝi nepre devis esti financa katastrofo, ĉu? 

J.M.: Ah, kion mi diru al vi? La urba estraro de Zagreb 
finance multe helpis, sed mi devis preni ankaŭ konsiderindan 
bankan krediton. 

D.K.: Kaj kiom da tempo vi uzis por la verkado?! Cetere, 
kiel vi entute trovis ĉiujn ĉi terminojn kaj tradukojn? 

J.M.: Mi studadis multajn antaŭajn vortarojn kaj tiel mi 
kunmetis ĉi tiun. Por la esperanta parto min tre efike helpis 
PIV. Mi taksas, ke la verkado daŭris pli ol 10 jarojn, kaj 
pli ol 12.000 laborhorojn. Ho, kiom ofte mi devis forlasi 
agrablan societon en kafejo pli frue ol mi ŝatis, nur por povi 
finlabori mian tiutagan kvanton da vortoj. Kiel mi diris en 
televida intervjuo por HTV-4 (la ŝtata televido, 26-an de 
aprilo 2016), ĉi tian laboron faras nur frenezuloj, kaj ne 
normalaj homoj... 

D.K.: Esperanto - kial, de kiam? Kiuj viaj esperantaj agoj 
kaj spertoj estas por vi la plej gravaj? 


S-ro Marevic dum TV-elsendo la 26an de aprilo 2016. 

Fotis Davor Klobuĉar 

Donacita la unika afiŝo el la jaro 1914 


T 


J.M.: Esperanto allogis min jam 
dum servado en la „antaŭa“ (t.e. 
jugoslavia) armeo en 1962, ĉar mi, kiel 
multaj aliaj homoj, precipe tiuj junaj, 
alprenis esperantajn sanktajn ideojn 
kaj mesaĝojn. Poste mi finis ĉiujn 
kursojn kaj seminariojn en Primoŝten, 
partoprenis en multaj intemaciaj 
esperantaj kunvenoj, ofte kun propraj 
verkoj. Hodiaŭ min pleje ĝenas la 
fakto, ke en nian esperantan movadon 
enpuŝas sin (psike) malsanaj homoj 
kiuj, volante nepre esti (vic)prezidantoj 
en esperantaj societoj, kaj estante 
nekapablaj eldiri almenaŭ unu frazon 
en Esperanto, iom post iom forpelas 
el la societo ĉiujn aliajn homojn. 
Miaopinie tio estas la plej granda 
kaŭzo de nesukceso en popularigo de 
nia movado. 

D.K.: S-ro Mareviĉ, mi ne scias ĉu 
mi prefere dezim al vi multe da plia 
sukcesa laboro, aŭ multe da ripozo. 
Dankon pro la intervjuo! 

J.M.: Oni neniam haltu! 

Intervjuis Davor Klobuĉar 

La TV-esendo spekteblas per http://www. 
esperanto. hr/marevic_2016_htv4. mpg 


Ĉiu klera esperantisto scias 
ke la neokazinta Universala 
kongreso de Esperanto en 
la jaro 1914 ŝanĝis la sorton 
de Esperanto: esperantistoj 
vojaĝintaj al la kongreso de 
Esperanto en Parizo en 1914 
ne povis kongresi. Okazis 
nur la unua ero - akcepto kaj 
transpreno de la materialoj. 

Post kiam en Sarajevo Gavrilo 
Princip mortpafis la aŭstri- 
hungarian tronheredinton Franz Ferdinand, la plej kmela milito ĝis tiam 
okazinta interrompis la evoluon de Esperanto. Esperantistoj de la kongresa 
urbo devis reveni hejmen. Parizo estis afiŝita por la kongreso sed preskaŭ 
neniu vidis la afiŝojn. Pli gravis la milito. 

Kroata Esperanto-Ligo ricevis por sia arkivo la kongresan afiŝon de la 
jaro 1914. Kie estis la afiŝo dum la pasintaj cent jaroj? Ha, se ĝi kapablus 
rakonti! 

La afiŝon donacis al KEL Milkica Lukic el Hrvatska Kostajnica, 
heredinto de la materialoj de Antonija Joziĉic. 

Kie Antonija havigis la afiŝon, ne estas konate. Kiel la afiŝo alvenis al 
Kostajnica? Sur la dorso ĝi portas la daton: de la jaro 1930. Ĉu eble Mavro 
Ŝpicer alportis ĝin donace, veninte al Kostajnica? Kiam la familianoj de 
Milkica devis en la lasta milito forlasi Kostajnica kaj rifuĝi en Bosnion, ŝia 
filo, dezajnisto, kunportis la belan afiŝon kun si... Kiam la milito finiĝis, la 
afiŝo revenis al Kostajnica. 

S. Stimec 





Pri tio mi vere fieras! 


Pri tio mi viere 
fieras estas la titolo de 
la libro kiun v kreis nia 
membro Olga Ŝtajdohar- 
Paden. Olga naskiĝis 
en Sisak, diplomiĝis pri 
elektrotekniko. Ŝi estis 
membro en Studenta 
Esperanto-Klubo kaj aktivis 
en la Drama Grupo de 
SEK. Esperanton ŝi lernis 
en la kurso de Duŝanka 
Haluzan kaj per la teatraĵoj 
gastis en pluraj lokoj en 
Kroatio, en Parizo kaj IJK 
en Krakovo, interalie kiel 
aktorino en la teatraĵo Insektoj. 

En la libro ŝi stimulis sesdek du virinojn verki pri 
io je kio tiu koncema virino fieras. Estas interese ke al la 
libroj kontribuis ankaŭ ses esperantistinoj: Zeljka Aniĉ, 
Milena Grgiĉ, Vesna Hitrec, Ankica Jagnjiĉ, Olga 
Ŝtajdohar-Paden kaj Spomenka Ŝtimec. 

La libro havis plurajn prezentojn en Zagrebo, Split, 
Virovitica, Trogir, Solin, Sisak. La 13an de januaro 
2016 Olga kun la virina teamo gastis en Esperanto- 
Societo Tibor Sekelj en Zagrebo kaj por la unuan fojon 
prezentis la libron. Pluraj ĵumaloj j)ublikigis informojn 
pri la libro. HTV intervjuis Olgan Ŝtajdohar-Paden pri 
la libro, samkiel Kroata radio. 

La libro estas prezentota en Renkontiĝo de verkistoj 
la 17an de septembro 2016. Ni publikigas unu ĉapitron 
de la libro verkitan de Zeljka Aniĉ. 

La titolpaĝon de la libro kreis Biserka Klariĉ. 

S.Ŝ. 

Fotoj kaj detaloj ankaŭ ĉe http://www. esperanto. hr/programo_ 
tibor.htm (serĉu la januaron 2016). 


NA OVO SAM 
BAŜ PONOSNA 


ŜEZDESET I DVIJE ZENE 
I NJIHOVE PRIĈE 



PKIKUPIIA: OLOA $TA|DOHAR-PADtN 




Mi protektis mian infanon 


Ĉu mi estas fiera? Mi ne certas. Ĉiu tago estas lulcto 
kontraŭ propra malperfekteco. Kaj mi volus ke ĉio estu 
perfekta. Sed ne estas. Ne estas perfekta. Sed, kiam mi pli 
reale rigardas min kaj kiam mi aŭskultas, ne nur aŭdas, 
sed vere aŭskultas homojn kiuj ĉirkaŭas min, mi haltas 
kaj ekpensas: do kion mi postulas de mi mem? 

Kun ĉiuj laŭdoj de miaj profesoroj mi 
findiplomiĝis en ne tiom facila fakultato, kunlaborantoj 
ŝatas aŭskulti mian opinion. Oni diras ke mi bone laboras. 
Ili ne havas ideon pri malsano kiun mi portas. Tamen, tio 
ne estas fonto de mia fiero, tio estas nur eterna lukto kaj 
deziro ke estu pli bone. 

Profunde en mi estas la fiero pri mia infano. 
La fiero pri la tago kiam mi akiris forton kaj kun eteta 
pakaĵeto en flava lankovrileto fuĝis de la edzo. En la 
nokton. Mi ne povis resti. Mi toleris humiligojn pri 
propra senkapableco, sed mi ne volis ke li pelu min 
aŭskulti ploron de mia infano. Ĉar li devas esti la unua. 
Ne. Tion mi ne permesis al li. Ĉu mi estas fiera? Mia 
korpo permesis ke ĝin loĝigu grava diagnozo, sed mia 
kapo ne. Mi protektis mian infanon. Mian nun jam 
plenkreskan infanon. 

Zeljka Aniĉ, simpla stomatologino, patrino de belega filino 

17-an de januaro 2015 
Esperantigis Mihaela Cik 


Lanĉo de la 
libro en Kroata 
Esperanto-Ligo. 
Fotis Kruno Tisljar 

Fotis Lucija Biliĉiĉ 


Fervojistoj en la novaj ejoj 


Agado de fervojistoj en la nova ejo, 
Trnjanska cesta llf, Zagreb 

La 14an de junio 2016 okazis ekzameno por 
la kursanoj en la novaj ejoj de Kroata Fervojista 
Esperanto-Asocio en Zagrebo kaj finiĝis la sezono 
de mardaj kunsidoj antaŭ la someraj ferioj. La 
societanoj renkontiĝas ĉiumarde. En 2016 prelegis 
pri Esperanto, la ĝenerala kulfiiro, respektive pri la 
fakaj fervojistaj temoj Boris Ĉoviĉ, Marijan Benc, 
D-ro Zlatko Hinŝt, Marica Brletiĉ, Roza Brletiĉ 
Viŝnjiĉ kaj Teodor Mikiĉ 

Roza Brletiĉ- Viŝnjiĉ 




UZE aktivas en la novaj ejoj 


Unuiĝo de zagrebaj esperantistoj (UZE) okazi- 
gas ekde la 12-a de decembro 2015 siajn programojn 
en la nova ejo ĉe la adreso: Radniĉki dol n-ro 1. Tiun 
ejon al ĝi disponigis la zagreba urba kvartalo Gomji 
grad - Medveŝĉak, respektive la Loka komitato Ivan 
Kukuljeviĉ - Sakcinski. 

UZE okazigis en siaj ejoj riĉajn monatajn pro- 
gramojn, kiu la 9an de januaro 2016 komencis per prel- 

ego de Josip Plea- 
din pri Stato kaj 
perspektivoj de Es- 
peranto en Kroatio . 
La 13-an de feb- 
maro okazis aparte 
ampleksa kaj bone 
vizitata programo 
dum kiu bjelovara- 
noj invitas nin festi- 


vali en 2017 kaj estis prezentita la nova numero de la Za- 
greba Esperantisto, duobla numero 32-33. En la fokuso 
estis du novaj libroj eldonitaj de UZE en Esperanto kaj 
en la kroata lingvoj de Tomo Maretiĉ kun la titolo Tomo 
Maretiĉ en interkruciĝo de jilologio kaj lingva politiko. 

La publiko povis aŭdi pri la programo planata por 
oktobro 2016 Esperantistoj de Bjelovar al sia urbo. Ni 
ricevis informojn prri la planata komuna vojaĝo al Uni- 
versala kongreso de Esperanto en Nitra, Slovakio. 

La 21-an de majo mi partoprenis tre sukcesan pro- 
gramon de UZE dum kiu prof. d-ro Jozo Mareviĉ, la 
aŭtoro, promociigis sian plej gravan verkon Oklingva 
medicina enciklopedia vortaro. Pri ĝi promocie parolis 
Radenko Miloŝeviĉ, prezidanto de UZE kaj Josip Plea- 
din, ĉeforganizanto de la tuta programo. Sekvis program- 
ero pri INTER-FEST kiun preparas kvar Esperanto-so- 
cietoj en la jaro 2017 en Bjelovar. 

Anto Mlinar 



OSIEKen Osijek 


Organiza Societo de Internaciaj Esperanto- 
Konferencoj (OSIEK) estas internacia societo kiu 
okupiĝas pri la organizado de kulturaj aranĝoj (IEK), kiuj 
okazas ekde 1988, unu jaron post la kreado de la aso- 
cio. Por ebligi valorajn interŝanĝojn kaj familian etoson 
la nombro de partoprenantoj en IEK estas limigita. La 
revuo La Gazeto estas ligita al la asocio. 

Kelkaj famaj IEK okazis, por citi nur kelkajn, en 
Proprad (Slovakio), Ateno (Grekio), Wuhan (Ĉinio). La 
lastan en Braŝovo (Rumanio) majstre organizis Rodika 
Todor. Lastjare okazis nur la Generala Asembleo, en Lil- 
lo (Francio), pro la preparado de UK 2015. 

Ni jam rekontiĝis en Kroatio: en Motovun en 2000. 
Denove ni kunvenos en via ŝatata lando, en Osijek, de la 
16a ĝis la 22 de julio 2016, kaj karavano estos organizita 
por atingi la urbon de la venonta UK, Nitra (Slovakio). 

Matene okazos prelegoj pri la temo «Lando ĉe 
vojkruciĝo», kaj prelegos interalie Spomenka Ŝtimec! 
Postagmeze, turisma programo, kaj vendrede, fine de la 
semajno, post la Ĝenerala Asembleo venos la atendata 
momento de la voĉdonado por atribui la OSIEK-Premion. 
La kvin verkoj plej ofte proponitaj de OSIEK-membroj, 
senvualigitaj la lan de julio en La Gazeto, estos prezenti- 
taj en la komenco de IEK. 


Do, ni ŝatus se legantoj de Tempo , kiujn mi eble 
jam havis la plezuron renkonti en Nieguŝ en 2012 okaze 
de la prezentado de mia franca traduko de Kumeŭaŭa, 
la filo de la ĝangalo , de Tibor Sekelj, kaj aliaj kroatoj 
kunvenus kun ni! 

Anne Jausions, vicprezidanto de OSIEK 


La konferencanoj de OSIEK en Pekino en la jaro 2011. 

Fotis Eric Laubacher 



6 


tempo 127- 1/2016 


















Edmond Ludvvig recenzas 


_ , 

Ekde mia translokiĝo al Slovenio oni ofte min 
demandas, kial mi ne fariĝas sloveno, en Kroatio 
oni demandas min, kial mi defendas slovenojn, mi ja 
estas kroato... Ambaŭpostulas, ke mi decidu, ĉu mi 
estas unu aŭ alia. Nur esperantistoj neniam postulis 
de mi ŝanĝi mian nacian apartenon. Kontraŭe, ili eĉ 
tre interesiĝis pri ĝi. 

Zlatko Tiŝljar 

La supra citaĵo kvazaŭ resumas la filozofion de du 
elstaraj libroj de Zlatko Tiŝljar, eminenta promocianto de 
Eŭropo kaj de Esperanto en Eŭropo. Hazarde mi trovis 
reklamilon pri eseo, kiu tuj kaptis mian atenton. Tion 
sukcesis la ŝoka titolo: Eŭropo, vi baldaŭ mortos*. Post 
mendo mi ege miris, ĉar ĝi aperis jam en 2005 kaj mi, kiel 
avida traserĉanto de novaj aperigoj, ĝin neniam rimarkis. 
Mi konfesu, ke tiuepoke la ideo de disfalo de Eŭropo 
ankoraŭ ne tiom akre esprimiĝis en la amaskomunikiloj. 
Post tralego mi ne iĝis pli optimisma konceme la pluvivon 
de Eŭropa Unio, sed la aŭtoro sukcesis min persvadi, ke 
Esperanto „estintus“ - ĉu eble pli optimisme - „estus“ 
grava ilo por demokrata federacia Eŭropo. Necesus eĉ 
diri: eble la plej grava ilo. Ne malkredu!!! Legu la eseon! 

Kroata samideanino atentigis min pri ĵus aperinta 
plia verko de Pajo (Zlatko Tiŝljar}: NEKUTIME PRI 
MULTIO, Eseoj kaj artikoloj**. Gi konsistas en 78 
artikoloj pri la temoj BIOGRAFIOJ - ESPERANTAĴOJ - 
FILOZOFIO/ETIKO - LINGVISTIKO - PEDAGOGIO 
- POLITIKO - RECENZOJ. Enestas eĉ du personaj 
poemoj. Tio signifas, ke la leganto povas adapti la legadon 
al la disponebla tempo kaj al siaj laŭtemaj preferoj. 

Sciante ke Zlatko Tiŝljar naskiĝis en la jaro 1945 en 
Zagrebo (Kroatio), ke li studis en la filozofia fakultato 
pri la germana lingvo kaj socihumanisma informatiko, 
ke li estris la esperantistan entreprenon IKS (Intemacia 
Kultura Servo) en Zagrebo, ke li tie organizis la 
Pupteatran Intemacian Festivalon (PIF), ke li estis 
la motoro de la Zagreba Metodo adaptita al pli ol 30 
lingvoj, ke li magistriĝis en 1995 pri kibernetiko ĉe la 
Internacia Akademio 
de Sciencoj San 
Marino, ke li estis 
membro de la Verda 
Partio de Slovenio 
kaj pinta aktivulo 
en EEU (Eŭropa 
Esperanto-Unio), vi 
certe komprenos, ke 
ĉi artikolaro estas ia 
vivmonumento de la 
emdicia samideano, 
ĝisosta esperantisto, 
kies esperantisteco 
tutnature integriĝas 
en sian ĉirkaŭaĵon, 
kiun li analizas plej 
akravide kaj racie. Ni 
nur espem, ke ĉi libro 
ne restos lia lasta! Ja 
multegon ni povas lemi dank‘al li! Krome: admirindas la 
laboro de liaj skipoj. 

Edmond Ludwig 

* Eŭropo, vi baldaŭ mortos , 2005, Zlatko Tiŝljar, 63 paĝoj 

** Nekutime pri multio, Eseoj kaj artikoloj, 2015, Zlatko 
Tiŝljar - Pajo, Zagreb, 231 p. Eldonejo IZVORl 


Nova ĉefdelegito de UEA 


Ekde la komenco de la jaro 2016 Kroatio havas 
novan ĉefdelegiton de UEA - Davor Klobuĉar el Osijek. 
Liaadresoestas: JosipaHuttlera27-A, HR-31000 Osijek, 
la poŝtelefono: + 385 (0)98 338 242 kaj UEA-kodo: 
dakl-o. 

La antaŭa ĉefdelegito Boris di Costanzo el Opatija 
post dekjara diligenta servo deziris iom ripozi. 

Davor Klobuĉar naskiĝis 
en 1961 en Osijek. Fininte bazan 
lernejon kaj gimnazion en Dakovo 
kaj studadon pri matematiko en 
Zagreb, li nun vivas en Osijek kaj 
laboras en Kroata Telekom kiel 
informatikisto. Esperantistiĝis 
en 1983 en Studenta Esperanto- 
Klubo en Zagreb. Aŭtoro de 
populara matematika 950-paĝa 
libro Matematika naŝa svagdaŝnja 
(=Matematiko nia ĉiutaga) en 
2012 kaj en 2014. Davor estas unu el tri vicprezidantoj 
de Kroata Esperanto-Ligo (KEL). Li redaktas jam 
12 jarojn la TTT-paĝojn de KEL.Krom regulajn 
novaĵojn, li metis tien ankaŭ kurson de Esperanto 
laŭ la Zagreba metodo, skanitan kompleton de nia 
revuo Tempo (125 numeroj),sondosierojn de kelkaj 
esperantaj elsendoj de Radio Zagreb (el 1980-aj jaroj), 
Galerion de kroata esperanta historio ktp. Tio estas 
rezultoj de lia longa esplorado de la kroata esperanta 
historio kaj propramana skanado de Tempo. 

Liaj plej gravaj presitaj verkoj porniamovado estas: 
Esperantski mozaik (kroatlingva 320 paĝa informlibro 
el 2003 pri Esperanto kaj pri UK 2001 en Zagreb); Pet 
latica iz Osijeka (=Kvin petaloj el Osijek) - kroatlingva 
libro el 2009 pri lia plurjara esploro de la unuaj 
esperantistoj el Kroatio; Sayonara, Japanio (2008); 
Slavonia arbaro (traduko de la kroata novelo Slavonska 
ŝuma de Josip Kozarac); esperanta traduko de Turisma 
mapo de Kroatio kaj la turisma libreto Zagreb kaj ĝia 
ĉirkaŭaĵo (aperintaj en 2001 okaze de la UK); Rakontoj 
sub la lito - traduko de 19 infanaj rakontoj (premiita 
kiel Infanlibro de la jaro 2004 en Belartaj Konkursoj 
de UEA); La morto de Smail-agao Cengiĉ (historia 
prezento de tiu kroata beletraĵo en Esperantujo). 

Davor estis la ĉefa loka organizanto de pluraj 
esperantaj eventoj en Osijek kaj partoprenato de UK- 
oj ( Augsburg, Zagreb, Pekino, Jokohamo) kaj IJK-oj 
(Debrecen, Swanwick kaj Eringerfeld kaj parte Zagreb). 

Se vi deziras esti membro de UEA, tiam UEA 
povos fieri pri unu membro pli, kaj iomete vi helpos 
ankaŭ finance per via kotizo. Certe nia tutmonda 
esperanta organizo tion meritas. Kia movado ni ja estus, 
se mondnivele ni ne havus unu organizon!? Pripensu, kaj 
kontaktu la novan ĉefdelegiton, aŭ, se vi tiel preferas, 
membriĝu mem per la interreto ĉe: www.uea.org 

La plej interesaj kategorioj de membreco en UEA 
estas la sekvaj: 

- MG Membro kun Gvidlibro plus la revuo Esperanto 
rete. La kotizo: 45 kunaojn, 

- MJ(-T) Membro kun Jarlibro plus la revuo Esperanto 
rete kaj, ĝis inkl. 29 jaroj, membreco en TEĴO kun 
Kontakto sen plia pago. La kotizo: 105 kunaojn, 

- MA(-T) Membro-Abonanto, kiel MJ(-T) plus la revuo 
Esperanto. La kotizo: 265 kunaojn. 

Vi povas pagi en kunaoj al Davor, post telefona, 
retpoŝta aŭ skriba interkonsento. 

Esperantistoj el Bjelovar al sia urbo 


Okaze de Tago de la urbo, bjelovaraj esperantistoj 
ankaŭ ĉi-jare, jam la kvaran fojon sinsekve, organizos 
sian tradician aranĝon “Esperantistoj de Bjelovar al sia 
urbo”. Sed ĉi-foje la aranĝo estas pli vizitinda ol kutime, 
ĉar dediĉita al la (ronda) 260-a datreveno de Bjelovar, kiu 
estis fondita de Maria Theresia en 1756. Kiel la motivo, 
same tiel la programo de la aranĝo, kiu okazos dimanĉe, 
la 23-an de oktobro, estos eksterordinara. 

Por la unua fojo, la programo okazos en la Urba 
muzeo de Bjelovar. Jam antaŭ du jaroj bjelovaraj 
esperantistoj iniciatis la ideon, ke en la Urba muzeo de 
Bjelovar okazu ekspozicio de etnografiaj objektoj, kiujn 
dum siaj vojaĝoj kolektis la mondvojaĝanto, esploristo, 
humansto kaj amiko de bjelovaraj esperantistoj - Tibor 
Sekelj. La ideo trovis bonan akcepton ĉe la bjelovara 
Urba muzeo kaj la Urba muzeo de Senta (Serbio), kiu 
posedas la kolekton de Tibor Sekelj. Laŭ la interkonsento 
de la muzeaj gvidantoj el Senta (s-ro Atlla Pejin) kaj 
Bjelovar (s-ro Tomislav Matiĉ), en la ekspozicio oni 
prezentos ĉefe la objektojn el Aŭstralio kaj Papuo-Nov- 
Gvineo, kiujn Tibor kolektis dum sia vojaĝo en 1970 kaj 
1971. Pro la fakto, ke la objektoj el Senta por la unua 
fojo prezentiĝos ekster la domicila muzeo, bjelovaraj 
esperantistoj plej afable invitas vin partopreni ĉi tiun 
eksterordinaran aranĝon. 


A1 Tibor Sekelj estos dediĉitaj ankoraŭ du 
programeroj: prelegaro pri la vivo de Tibor Sekelj, en kiu 
parolos la plej bonaj konantoj de tiu temo, kaj prezento 
de la Esperanta eldono de “La papua taglibro”, eldonota 
de DEC el Durdevac. 

Krom ĉio ĉi menciita, okazos ankaŭ la tradicia 
ekspozicio en la Popola biblioteko “Petar Preradoviĉ” 
kaj la 4-a deklamkonkurso, por kiu povas anonci sin 
ĉiuaĝaj deklamantoj. Ne mankos muzikaj programeroj 
kaj amika kunestado. 

Bjelovaraj esperantistoj petas vin jam nun plani vian 
alvenon al Bjelovar la 23-an de oktobro ĉi-jare. Bonvolu 
anonci vian partoprenon ĝis la 10-a de septembro al 
esperanto .bj elo var@gmail. com 

Grozdana Grubisic-Popoviĉ 


Bjelovar - 
renovigita 
paviliono 



Anstataŭ kongresi En Koreio, ^Esperantistoj en Bjelovar ekipas 
l en 2017 festivalu en Kroatio! M sian novan ejon a 

La 102-a Universala 
Kongreso de Esperanto, 
okazonta en 2017 en Seulo 
(Koreujo), verŝajne por multaj 
eŭropanoj estos neatingebla ^ 
celo. Sed ne malĝoju! Anstataŭ yj I 
kongresi en Koreujo, venu 
festivali en Kroatio! Jam longe 
preparata, la novtipa Esperanto- 
festivalo INTER-FEST, kiu okazos inter la 6-a kaj 12-a 
de aŭgusto 2017 en Bjelovar, bonvenige malfermos al 
vi sian pordon! La festivalon kunorganizas kvar kroatiaj 
Esperanto-societoj: Bjelovara esperantista societo (DEB), 
Dokumenta Esperanto-Centro (DEC) el Durdevac, Unuiĝo 
de prelegantoj de Esperanto (UPE) el Zagrebo kaj Unuiĝo 
de zagrebaj esperantistoj (UZE). 

INTER-FEST celas fariĝi rekonata eŭropa Esperanto- 
aranĝo kun vasta gamo da programoj, kiuj al neesperantista 
medio prezentos praktikan uzeblon de Esperanto kaj pere de 
tio instigos ĝian lemadon kaj instmadon. La programoj de 
INTER-FEST inkluzivos diversajn branĉojn de literaturo, 
teatro, muziko, filmo, sporto, klerigo, lingvolemado, 
interkultura interŝanĝo, turismo kaj aliaj aktivecoj, 
kiuj efektiviĝos per prelegoj, diskutrondoj, seminarioj, 
koncertoj, prezentaĵoj, kon-kursoj, sportaj eventoj, kolokvoj, 
ekspozicioj k.t.p. 

La unua festivala bulteno kun kotiztabelo kaj aliĝilo j am 
riceveblas en presita kaj elektronika formoj ĉe: esperanto. 
bjelovar@gmail.com aŭ elŝuteblas en la retejo de UZE: 
http://zagreba-esperantisto.hr/index.php?option=com_cont 
ent&task=view&id=332&Itemid=l 

Aktualaj informoj pri la festivalo troviĝos en la jam 
funkcianta festivala profilo ĉe fejsbuko: www.facebook. 
com/profile.php?id= 100012333463163 

Ne maltrafu la unuan, plej malmultekostan aliĝperiodon 
kiu daŭras ĝis la 31-a de aecembro 2016, sed aliĝu tuj! La 
Loka Festivala Komitato ofertos al vi interesajn programojn, 
intemacian etoson, familiecan amikaron kaj favorprezan 
loĝadon en Bjelovar! 

Bonvenon! 

Franjo Forjan 


La 4an de junio 2016 prezidanto de Esperanto- 
Societo en Bjelovar Franjo Forjan kun la estraranino 
Grozdana Grubiŝiĉ-Popovic transprenis la Esperanto- 
librojn el la bjelovara Esperanto-biblioteko, kiujn Kroata 
Esperanto-Ligo gardis en siaj ejoj en Zagrebo en str. 
Knez Mislav 11, ekde la militaj tempoj kiam la esperanta 
vivo en Bjelovar provizore estingiĝis. 

Ljerka Stilinoviĉ helpis por ke la libroj dum la 
milito ne pereu sed atingu la ejojn de KEL. Nun, kiam 
esperantistoj ricevis de la urbo Bjelovar la novan ejon 
en la strato Ivan Vitez Trnski, la libroj revenas hejmen. 

KEL disponigis por la nova ejo de bjelovaraj 
esperantistoj kadrigitan afiŝon de Vida Jerman pri ŝia 
teatraĵo de Miro Gavran La plej longa tago de Maria 
Teresia , kreita por Universala Kongreso de Esperanto 
2001 en Zagrebo. 

.-.-.-. ...—...-.-. .—. 


Slovakio en la fokuso en la jaro 
2016 


Slovakio transprenos la lan de julio prezidantecon de 
Eŭropa Unio. Pluraj niaj membroj vojaĝas al Universala 
Kongreso de Esperanto en Nitro de la 23a ĝis la 30a de 
julio 2016. La temo de la kongreso estas Socia justeco - 
lingva justeco. 

D-ro Jelena Lonĉareviĉ planas partopreni en 
Intemacia Kongreso de Medicinistoj-esperantistoj en 
Nitra, okazonta antaŭkongrese. Filip Ŝeatoviĉ kaj Laura 
Ŝeatoviĉ estos helpantoj en Intemacia Infana Kongreseto, 
kies ĉi-jara temo estos Bestoj. Spomenka Ŝtimec dum UK 
prezentos literaturan temon Renkontiĝo de la kroata kaj 
slovaka ampoezio - Karesado antaŭ dormo. 

Kroata Unuiĝo de Nevidantaj Esperantistoj veturos 
postkongrese al Internacia Kongreso de Blindaj 
Esperantistoj. Esperanto-Societo Trixini el Hraŝĉina 
financas la partoprenon de juna membro Marij a Sentkiralj. 

Sed ne ĉiuj iros al Nitra: Tihana Mikŝa direktiĝas al 
Intemacia Junulara Kongreso en Wroclaw en Pollando. 

S.S. 

Tomo Maretiĉ - en Esperanto 1 Vodnikova 9 




D-ro Velimir Piŝkorec, orda profesoro ĉe la katedro 
pri la germana lingvo de la Fako germanistiko en la Filozofia 
fakultato de Universitato en Zagrebo riĉigis sciencan 
literaturon en Esperanto per eldono de la libro Tomo 
Maretic en interkruciĝo de filologio kaj lingva politiko. Li 
verkis sian studon pri la fama kroata lingvisto en la kroata 
lingvo kunlabore kun kroatistino kaj pedagogino Sanja 
Jankoviĉ. La verko estis paralele eldonita en du apartaj 
volumoj, la kroata kaj la esperanta. La esperantan tradukon 
prizorgis lia iama instruisto pri Esperanto Josip Pleadin. 
La titolo de la kroatlingva originalo estas Tomo Maretiĉ na 
raskrizju filologije i jeziĉne politike. 

La verko sur 118 paĝoj prilumas la filologon Tomo 
Maretiĉ kaj lian tempon. Tomo Maretiĉ naskiĝis en 
Virovitica la 13an de decembro 1854 kaj mortis en januaro 
1938. Sanja Jankoviĉ same naskiĝis en Virovitica kaj 
preskaŭ jarcenton kaj duonon poste kaj esploras la verkon 
de sia samurbano el la vidpunkto de sciencisto de la 21a 
jarcento, analizante la edukadon de Maretiĉ, profesian 
agadon kaj metante lin en la medion de la kroata politiko 
de la 19a jarcento. 

La aŭtoroj en sia libro prezentas la verkaron de 
Maretiĉ kaj lian privatan kaj publikan personecon kaj tute 
aparte analizas lian verkon Pensojpri artefarita mondlingvo 
el la jaro 1892. Tiujn Pensojn D-ro Tomo Maretiĉ kiel 
orda membro de Jugoslavia Akademio de la Sciencoj kaj 
Artoj legis en la solena kunsido de la akademio lOan de 
decembro 1891. Liaj Pensoj estis publikigitaj en 1982. 
La studo verkita en la kroata ne atingis multajn legantojn. 
La teamo Piŝkorec-Jankoviĉ diskonigas la opiniojn de 
Maretiĉ, li estas unu el malmultaj filologoj de sia tempo 
kiu okupiĝis pri la lingvistika fenomeno nuntempe nomata 
lingva inventismo - planlingvoj. 

La du volumojn eldonis Unuiĝo de Zagrebaj 
Esperantistoj en 2015. S.Ŝ. 


Paul Gubbins en Renkontiĝo de 
verkistoj en Hraŝĉina 


Bonvenon al la 14a Renkontiĝo de verkistoj kaj tradukistoj 
en Hraŝĉina la 17an de septembro 2016. Nia ĉefa gasto estos 
en 2016 verkisto kaj redaktoro Paul Gubbins el Britio kaj lia 
anglalingva antologio pri la esperanta literturo Star in the night 
sAjz/Steloj en nokta ĉielo. Gubbins estas la aktuala redaktoro de la 
gazeto Monato. Gubbins prezentos al ni la kroatajn verkistojn en 
sia antologio. Ni traktas kun publicisto Slavko Goldstein por ke 
li prezentu al ni sian patron, esperantiston kiu pereis en 1941 kaj 
al kiu li dediĉis la ĉapitron en sia kroatlingva libro 1941 - la jaro 
kiu revenas. En la programo estas ankaŭ prezento de la verko de 
Hansjorg Kindler - Trixini. Virina teamo kun Olga Ŝtajdohar 
Paden prezentos libron kiu kroatlingve rakontas pri kio fieras 66 
virinoj. A1 la publiko ni ekspozicios ankaŭ la lastatempe akiritan 
raran afiŝon pri Universala Kongreso de Esperanto en 2014 en 
Parizo. 

Esperanto-Societo Trixini prezentos al ni siajn klopodojn pri 
starigo de memortabulo sur la domo en kiu Nobelpremiito Ivo 
Andriĉ finverkis sian unuan poemaron Ex ponto en 1918. 

S.Ŝ. 


760. Emilija Obradoviĉ 26,60 

761. KEL - anstataŭ florkrono por la tombo 

de Lucija Borĉiĉ 53,33 

762. Davor Grgat 9,33 

763. Nikola Vidiĉ 13,30 

764. Bozena Perkoviĉ 13,30 

765. Zlatko Hinŝt 13,30 

766. Roza Brletiĉ - Viŝnjiĉ 6,60 

767. Marta Dokiĉ 4,00 

768. Zeljko Gubijan 20,00 

769. Ivo Osibov 13,30 

770. Katja Osibov 13,30 

771. Spomenka Ŝtimec 20,00 

772. Ivan Raŝiĉ 33,33 

773. Ankica Jankoviĉ 10,00 

774. Goran Lakotiĉ 13,30 

775. Darinka Soviĉ 26,60 

776. Marija Kvakiĉ 6,66 

777. Vanja Radovanoviĉ 26,60 

778. Bojana Duriĉiĉ 13,30 

779. Mladenka Dakoviĉ 20,00 

780. Jagoda Latinoviĉ-Ĉaldareviĉ 6,66 

781. Josip Brkanac 20,00 

782. Olga Srkoĉ 6,66 

783. Dinka Ŝimuniĉ 13,30 

784. Jelkica Glumiĉiĉ 13,30 

785. Blanka Pavloviĉ-Devĉiĉ 173,33 

786. Zlata Naniĉ 40,00 

787. Olga Ŝtajdohar-Paden 48,00 

788. Divo Pulitika 40,00 

789. KEL - anstataŭ floroj sur la tombo 

de Stanko Rukelj 53,33 

790. KEL - anstataŭ floroj sur la tombo 


euroj 


de Dinko Matkoviĉ 53,33 

791. Bozidar Brezinŝĉak Bagola 20,00 

792. Boris Di Costanzo 13,33 

793. Damir Mikuliĉiĉ 22,66 

794. Durda Ŝtokiĉ 13,30 

795. Melanija Grgiĉ 66,66 

796. Davor Klobuĉar 186,17 

797. Anonima 120,00 

798. Anto Mlinar 80,00 

799. Siniŝa Dvornik 20,00 

800. Ljerka Stilinoviĉ 5,33 

801. Dalibor Ŝeatoviĉ 1,33 

802. Vera Rokniĉ 18,66 

Sume 1.386,17 


euroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 


Inter oktobro 2015 kaj junio 2016 estis de niaj membroj 
kolektitaj 1.386,17 eŭroj. Ekde la jaro 2003 ni kolektis inter 
niaj membroj kaj amikoj 47.137,30 eŭrojn. 

Nia lasta kredito al Esperanto-Societo „Trixini“ estas 
11.663,31 eŭroj! 

Dankon al la membroj kiuj helpis al ni havi la propran 
Esperantejon en Zagrebo! 

Nia bankonumero en Raiffeisenbanko: Hrvatski savez za 
esperanto IBAN HR6124840081100881157. 

La estraro dum la aprila kunveno decidis ankoraŭ ne 
translokiĝi al Vodnikova. En niaj ejoj daŭre loĝas subluantoj, 
helpantaj al niaj financoj. 

Memorigo: 

Kiam ni aĉetis nian ejon en Vodnikova 9 en la jaro 2003, 
ni pagis por la ejo 108.000 eŭrojn. Ni devis pagi aldone la 
imposton de 5.000 eŭroj. Sume ni pagis 113.000 eŭrojn. 

Kiel ni plibonigis nian ejon en 2016? 

En 2016 ni riparigis la kamentuban pordon en la banejo. 
Ni farbigis unu plian pordon. Restas farbendaj kvar malpli 
grandaj fenestroj kaj kvarpordoj. 

Finiĝis la inspiroplena vivo de Lucija Borĉic 




Lucija BORĈIĈ naskiĝis la 26-an de julio 1921 
en Podŝpilje, insulo Vis. Si mortis en Zagrebo la 
14-an de novembro 2015. Si estis librotenistino kaj 
administratoro, kroata esperantistino, tradukinto kaj 
Esperanto-vortaristo. 

Esperanta agado 

Borĉiĉ dum 20 jaroj, antaŭ la emeritiĝo, estis 
oficejestro de la Plastikarta asocio por Kroatio. Ŝi 
esperantistiĝis en Zagrebo en 1940. Ekde 1946 ŝi aktivas 
en la Esperanto-societo “Bude Borjan” en Zagrebo, kie ŝi 
plenumis la funkciojn de komitatano, kasisto, sekretario 
kaj prezidanto kaj laŭ la propra rekta metodo gvidis 
plurajn elementajn, konversaciajn, progresigajn kaj 
lingvajn kursojn, prelegis, aktoris, lektoris. En Kroatia 
Esperanto-Ligo kaj Jugoslavia Esperanto-Federacio ŝi 
plenumis la funkciojn de dua sekretario kaj membro 
de la Ekzamena komisiono. En 1953 ŝi kunorganizis la 
38-an Universalan Kongreson de Esperanto en Zagrebo 
plenumante plurajn funkciojn. Ekde 1952 Borĉiĉ tradu- 
kas el la kroata al Esperanto kroatan prozon kaj poezion 
kaj ekde 1977 ŝi verkas originale en Esperanto. 


Tradukoj 

Libroforme aperis la tradukoj de: Antun 
Ŝimuniĉ (“Elprovado de amo”, 1985), Stjepan 
Planiĉ (“Loĝkulturo”, Osijek, 1985), Edvard Kardelj 
(“Socialisma memmastrado”, Sarajevo, 1986), Ante 
Vladisavljeviĉ (“Vestokulturo”, Osijek, 1987), Yŭksel 
Soylemez (el la angla, “Amo estas taso da kokidsupo”, 
Zagreb, 1994), Mile Prpa (“Reĝo de 1’ leonoj”, Zagreb, 
1993 Jcaj “Elemento de 1’ elementoj”, Zagreb, 1995), 
Pero Ĉimbur (“Mi resanigis PPPetron”, Eldonejo Harald 
Schicke, Germanio, 1995), Vesna Parun (“La bluoj” - 
poemaro, Zagreb, 1999). 

Ŝi kuntradukis la verkojn: “Jugoslavio kaj ĝiaj 
popoloj” (JEL, Ljubljana, 1953), “Kroatia poezio” (IKS, 
Zagreb, 1983), “Kantoj de 1’ silento” (de Zora Heide, 
Stockholm, 1984), “Soifo” (de Ivo Andriĉ, ELBIH, 
Sarajevo, 1988), “Moderna bosnia-hercegovina novelo” 
(Sarajevo, 1989), “Poemaro de kroatoj en Hungario” 
(KEU, Zagreb, 1992), “Izolulo” (poemoj de kroataj 
poetoj tradukitaj el Esperanto en dek kvin lingvojn, 
Zagreb, 1993), “Antologio de kroataj unuaktaj dramoj” 
(KEL, Zagreb, 1997), “En tiu terura momento” (KEL, 
Zagreb, 1998), “Barkoj el akvo - elektitaj kroataj 
noveloj” (IKS, Zagreb, 1998). Tradukoj el Esperanto al 
la kroata: “Unutra i vani” (Marjorie Boulton, aperinta en 
“Sve dugine boje”, IKS, Zagreb, 1988). Tradukis kvar 
prospektojn pri la urbo Zagrebo. 


La tradukoj eldonitaj de Kroata esperantista unuiĝo 

1992.: “Poemaro de kroatoj en Hungario” / 
“Pjesniŝtvo Hrvata u Madarskoj” (Stipan Blazetin, 

Marko Dekiĉ, Mijo Karagiĉ, Duro Paviĉ, Lajoŝ Ŝkrapiĉ) 
2006: “Rakontoj el Vukovar” (“Priĉe iz Vukovara”) de 
Siniŝa Glavaŝeviĉ 2006.: “Poemaro de la burglandaj 
kroatoj ” / “Pj esniŝtvo gradiŝĉanskih Hrvata” (Mate Merŝiĉ 
Miloradiĉ, Ivan Blazeviĉ, Ferdinand Sinkoviĉ, Mate 
Ŝinkoviĉ, Lajoŝ Ŝkrapiĉ, IvanHorvat, MatildaBolcs, Peter 
Tyran, Dorotea Zeichmann, Timea Horvat, Franc Rotter) 

2007. : “Poezio de molizaj kroatoj” / “Pjesniŝtvo moliŝkih 
Hrvata” (zajedniĉki prijevod sa Zorom Heide: Josip 
Baraĉ, Gabriele Blascetta, Giuseppe Cicanese, Giovanni 
de Rubertis, Angelo Genova, Enrico Giorgetta, Mario 
Giorgetta, Rocco Giorgetta, Leopoldo Lalli, Milena 
Lalli, Emilio Ambrogio Paterno, Lucio Piccoli, Pasquale 
Piccoli, v Gabriele Rpmagnoli, Antonio Sammartino) 

2008. : Ŝimun Ŝito Ĉoriĉ “Nije sve ŝto oĉi vide” - 
“Granice su da se prijedu” - vojaĝ-kronikoj 2009.: 
Ivan Golub “Lumo kaj ombro” / “Svjetlo i sjena” 
(kuna traduko kun Zora Heide kaj Marija Beloŝeviĉ) 
2011.: Ljubica Kolariĉ-Dumiĉ “Ususret svojoj zvijezdi” 
/ “Renkonten al sia stelo”, 

La lasta traduko 

Ŝia lasta traduko, tiu de la junulara romano 
“Jaŝa Dalmatin” de la kroata verkisitino Ivana Brliĉ 
Mazuraniĉ, finita ĉ. du jarojn antaŭ la morto, ne estas 
ankoraŭ publikigita. La unuan ĉapitron publikigis Kroata 
Esperanto-Ligo en sia gazeto Tempo en decembro 2013. 
Vidu ĉe la adreso: tempo_12_2013.pdf (lapaĝolO). 

Originalaj Esperanto-poemoj 

Originalaj Esperanto-poemoj aperis en: “Kroatia 
Esperanto-poemaro” (IKS, Zagreb, 1991), “Jubilea 
versgirlando” (ZEL, Zagreb, 1990). Unuopaj originalaj 
kaj tradukitaj poemoj aperis en la periodaĵoj “La Suda 
Stelo”, “Tempo”, “Voĉo”, “Velo”, “Kroata esperantisto”, 
“Monato”, “Fonto”, “Literatura foiro”, “Esperanto en 
Skotlando”, “Sennacieca revuo”. 

En 2001 aperis libroforme, eldonita de IKS 
(Internacia Kultura Servo) en Zagreb, ŝia kolekto de 
originalaj poemoj “Pulsas la viv’”. 

Aliaj verkoj 

Per artikoloj Borĉiĉ kontribuis al “La Suda Stelo”, 
“Esperanto”, “Heroldo de Esperanto” x “E1 Popola 
Ĉinio”, “Tempo”, “Voĉo”, “Heliko”. Si redaktis la 
lingvajn rubrikojn en “Voĉo” kaj “Tempo”, lektoris la 
revuojn “Voĉo”, “Tempo”, “Kroata esperantisto” kaj 
plurajn verkojn kaj Esperanto-tradukojn de kroataj kaj 
makedonaj esperantistoj. Post la forpaso de Marinko 
Gjivoje ŝi finredaktis la “Leksikonon de aktivaj 
jugoslaviaj esperantistoj” (1985). 

Leksikografio 

Borĉiĉ verkis la ĝis nun plej ampleksan vortaron 
Esperanto-kroatan kun pli ol 400 paĝoj kaj 41.000 vortoj, 
kiu aperis en 2009. Ĝi baziĝas sur PIV 2002/2005, sed 
parte ankaŭ transpasas ties vort-trezoron. Alidirekta 
vortaro kroata-esperanta aperis en 2010. 

Honorigoj 

Borĉiĉ ricevis la premion “Clelia Conterno” 
por poezio 1985 pro la poemo “Artist’ blua”. Ŝi 
estas plurjara membro kaj delegito de Universala 
Esperanto-Asocio kaj membro de Esperantista Verkista 
Asocio kaj Akademio Literatura de Esperanto. 
Honora membro de UE A ekde 2001 kaj de Kroata Esperanto- 
Ligo. 

Kompilis Davor Klobuĉar 

Adiaŭ al Luci 


Nekrologoj 


Parolado de Spomenka Ŝtimec ĉe la adiaŭo al Lucija Borĉiĉ 
en la zagreba tombejo Mirosevac. 
La 17an de novembro 2015 


STANKO RUKELJ 

(1944 - 2016 ) 


Ni adiaŭas hodiaŭ de la kroata esperantistino 
Lucija Borĉic. Ŝi estis tradukistino, leksikografo, 
poetino, redaktorino kaj poligloto. Ŝi meritiĝis por 
la kroata kulturo plej multe per kreado de la du plej 
grandaj esperantaj vortaroj en la historio de Esperanto 
en Kroatio, Granda vortaro esperanta-kroata kaj 
Granda vortaro kroata-esperanta , kiujn ŝi finpretigis 
por la presado en 2008 kaj 2009 kaj kiujn eldonis Kroata 
Esperanto-Ligo kaj Sveuĉiliŝna knjizara. Ni ĝojas ke 
Luci povis vidi la libroformajn rezutojn de sia giganta 
milpaĝa laboro. Ŝi por ni difinis en siaj vortaroj preskaŭ 
100.000 kapvortojn en du lingvoj kiujn ŝi plej multe 
ŝatis, la kroata kaj Esperanto. 

Lucija Borĉiĉ estis honora membro en du asocioj al 
kiuj ŝi dumvive apartenis: Universala Esperanto-Asocio 
kaj KroataEsperanto-Ligo. Ŝimembrisen Esperantligva 
Verkista Asocio kaj poste en Akademio Literatura de 
Esperanto. 

Ŝi naskiĝis en la bonodoroj de Podŝpilje apud 
Komiza sur la insulo Vis en 1921. La tutan vivon ŝi 
oficis en Zagrebo, dividante sian vivon inter du artoj, 
literaturo kaj pentroarto. Ŝi tre lerte dumvive sekretariis 
en la faka asocio de kroataj pentristoj kaj skulptistoj. 
Luci havis ekstreme lertajn manojn. Ekde sia plej juna 
tempo ŝi mem estis artistino, kreante per fadeno kaj 
lano. La tutan vivon ŝi ĉirkaŭis sin per artaĵoj. E1 ĉiuj 
artaĵoj ŝi plej multe amis Esperanton, kiun ŝi lernis de 
sia patro en 1940, antaŭ 75 jaroj. Ŝia kono de Esperanto 
estis tiom nuancigita ke ŝi povis fariĝi instruistino eĉ al 
lingvisto Dalibor Brozoviĉ aŭ ke ŝi povis esperantigi el 
la malnova dialekto de Dubrovnik la verkon de Marin 
Drziĉ. 

Lucija Borĉiĉ estis la kolono de la Esperanto- 
-Movado en Kroatio, la neforgesebla motoro de la 
Universala Kongreso de Esperanto en Zagrebo 
1953 kaj la animo de la zagreba Esperanto-Societo 
Bude Borjan kaj Kroata Esperanto-Ligo. Se kroataj 
esperantistoj havas bonan reputacion en la internacia 
Esperanto-Movado, tion ni ŝuldas ankaŭ al la fajnsenta 
Luci. 

Kara Luci, 

dankon pro ĉio pri kio vi instruis nin, pri la lingvo 
kaj ĝia riĉo kaj ĝia amikeco. Dankon pro literaturaj paĝoj 
kiujn vi esperantigis, dankon pro la golfo de Vis kiun 
vi dividis kun ni. Kaj antaŭ ĉio dankon pro via amo al 
Esperanto, kiun ni de vi heredis. Post vi Esperanto plue 
vivos en ni. Ripozu en paco! 

S.Ŝ 


Lucija Borĉiĉ en sia loĝejo 
subskribas la vortaron 
por Mirjana Zezelj 



Stanko Rukelj dum multaj 
jaroj prezidis Esperanto- 
Societon Bozidar Vanĉik 
en Varazdin. Li naskiĝis 
en la vilaĝo Majerje ĉe 
Petrijanec la 18an de 
aprilo 1944 kaj mortis tie 
la 25an de januaro 2016. 

Li vivis lciel agrikulturisto 
kaj bovbredisto. Esperanto 
por li estis granda fenestro 
al la mondo. Tradukado kaj 
komputilado estis liaj hobioj. 

Libroforme^aperis lia traduko 
de August Senoa La dianto de sur la poeta tombo. Kiel 
tradukisto li kontribuis al la libroj de Tibor Sekelj De 
Patagonio ĝis Alasko kaj Tra la lando de kanguroj. Siajn 
tradukojn li publikigis en cifereca formo: La dianto 
de sur la poeta tombo kaj la ampleksajn Surprizitaj 
nuptofestantoj de Eugen Kumiĉiĉ. Li ciferecigis ankaŭ 
la romanon La trezoro de V oraĵisto de August Senoa 
(en historia esperanta traduko de Fran Kolar el 1911) 
kaj du tradukojn de la verko de Ivan Mazuraniĉ La 
morto de Smail-agao Cengiĉ , tiujn de Mavro Ŝpicer kaj 
Josip Velebit. 

Lia tombo estas en la tombejo en Petrijanec. Kun li finis 
sian vivon ankaŭ la Esperanto-Societo Bozidar Vanĉik 

en Varazdin. 

S.Ŝ. 



DINKO MATKOVIĈ 



(1925 - 2016 ) 


La 24an de februaro Dinko 
Matkoviĉ el Vrboska sur la 
insulo Hvar mortis en Split. Li 
naskiĝis en Vrboska la lOan de 
junio 1925. Profesie instruisto 
pri la angla lingvo, li instruis 
Esperanton en diversaj urboj kie 
li postenis kaj partoprenis kun 
siaj lernantoj en la pedagogia 
projekto Grajnoj en vento. 

Lingve fajnsenta Matkoviĉ 
havis specialan emon al 
aforismoj kaj en Esperanto publikigis ilin libroforme en 
Cerbaj impulsoj en Zagrebo kaj Verdeskaj pensoj en 
Pollando. 


S.Ŝ. 


Aforismoj de Dinko Matkoviĉ 

Eĉ guto malgranda konstante frapante kaŭzas - kapdoloron. 
Sen tombotabulo vi ne povas eniri paradizon. 

Kiam venos la ora tempo - rusto malaperas. 

Pli facile konfesi al pastro ol al impostisto. 

En la komenco estis la Adama vorto kaj la Eva repliko. 

E1 ĉiuj monatoj la plej bela estas - la miela. 

Fotis Davor Klobuĉar 

| Lucija Borĉiĉ I 


Artist’ blua 


| 

Maro regas. 

disaltemas, 

= 

Satanegas 

game sternas 

| 

ondohordo 

lumoludon 

| 

al rokbordo. 

en marnudon: 

E 

Bruas, tondras, 

buntkolore 

= 

true sondas 

arĝent-ore 

= 

rokomuron 

verde-blue, 

= 

dum vetkuro. 

poŭpe, pme, 

1 

Alten soras 

jen lazure, 

= 

klifojn boras. 

jen purpure. 

1 

Ekvoluptas. 


| 

Stonen skupltas 

Altirita, 

= 

formojn mirajn 

de 1’ ĝu’ rita 

= 

nombre milajn. 

hom’ ennaĝis 

= 


por omaĝi 

= 

Boton, birdon, 

per ĉeesto 

= 

heroŝildon, 

akvofeston. 

| 

cervokornon, 

Homon maro 

= 

virinformon, 

kaj ondaro 

| 

reĝan tronon, 

danke dotas: 

| 

in-kalsonon, 

perlamotas. 

= 

virkranion, 


| 

hindan dion... 

Dance kreskas 

= 

Super truo 

fosforeskas 

E 

form’ de gruo. 

la surfaco 

= 

Punt’ ĉe punto, 

per senlaco. 

| 

milmil punktoj. 

Okul’ gapas 

= 

Pont’ enmezas 

maro frapas, 

| 

kaj impresas maren 

feste nuptas, 

| 

gliti 

lude skupltas, 

E 

groton spiti. 

nestojn kovajn 

= 

Kaj en groton 

formojn novajn. 

i 

sub ŝtonboto 

Ĉiam plue 

i 

tra truaro 

1 

en la maro 

frapoflue 

| 

sunradio 

artist’ blua, 

= 

(ho, defio!) 

skulptis’ skua 

| 

ŝteleniris. 

sin reĵetas 

| 

Hom’ ekmiris 

kaj impetas 

i 

pri gamravo 

per agreso 

i 

en la kavo. 

ĝis ŝtormĉeso. 

1 

Kun herbkuno 

Pritisĉina, 1990 

1 

, en mar’ lumo 

Golfo Pritiŝĉina, insulo Vis. La domo de Lucija Borĉiĉ (laplej supraj fotoj). 
Fotis Ivan Ŝpoljarec - Ŝtef 



